Viagra®
Viagra®, handelsnavn for lægemidlet Sildenafil, der anvendes til behandling af impotens.
Virkningen skyldes hæmning af nedbrydningen af et enzym, som aktiveres af nitrogenoxid (se nitrogenoxider (fysiologi)). Dette medfører en ca. timelang udvidelse af blodkarrene og deraf følgende forøget blodtilstrømning til penis, der dog kun indtræder ved samtidig seksuel stimulation.
Patienter med angina pectoris, der medfører behandling med nitroglycerin, bør ikke anvende Viagra® pga. risiko for alvorlige bivirkninger udløst af blodtryksfald.
Viagra®, der blev bragt på markedet af den amerikanske medicinalkoncern Pfizer Inc. i 1998, er et af de bedst sælgende lægemidler nogensinde.